Document ID: 32005D0665

ODLOČBA KOMISIJE
z dne 19. septembra 2005
o spremembi Dodatka A k Prilogi X k Aktu o pristopu iz leta 2003 glede nekaterih obratov v sektorju mesa na Madžarskem
(notificirano pod dokumentarno številko K(2005) 3450)
(Besedilo velja za EGP)
(2005/665/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Akta o pristopu Češke, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti odstavka (d) oddelka B poglavja 5 Priloge X k Aktu,
ob upoštevanju naslednjega:
(1)
Odstavek (a) oddelka B poglavja 5 Priloge X k Aktu o pristopu iz leta 2003 določa, da se strukturne zahteve iz Priloge I k Direktivi Sveta 64/433/EGS z dne 26. junija 1964 o zdravstvenih pogojih za proizvodnjo in trženje svežega mesa (1) do 31. decembra 2006 pod nekaterimi pogoji ne uporabljajo za obrate na Madžarskem, ki so našteti v Dodatku A (2) k Prilogi X k Aktu o pristopu.
(2)
Dodatek A k Prilogi X k Aktu o pristopu iz leta 2003 je bil spremenjen z odločbama Komisije 2004/462/ES (3) in 2004/472/ES (4).
(3)
Glede na uradno izjavo madžarskega pristojnega organa so nekateri obrati v sektorju mesa zaključili postopek posodabljanja in so zdaj v celoti v usklajeni s pravnimi akti Skupnosti. Nekateri obrati so prenehali opravljati svojo dejavnost. Ti obrati se zato črtajo s seznama obratov v prehodu.
(4)
O statusu dveh obratov za meso in njuni ponovni klasifikaciji kot obrata z nizko zmogljivostjo še vedno potekajo razprave z madžarskim pristojnim organom. Treba je predvideti nekaj dodatnega časa za razjasnitev položaja.
(5)
Poleg tega je določeno število obratov vložilo precej truda v to, da bi izpolnili strukturne zahteve iz pravnih aktov Skupnosti. Vendar ti obrati zaradi izjemnih tehničnih omejitev ne bodo mogli zaključiti postopka posodabljanja v predpisanemu roku. Zato je upravičeno, da se jim da več časa za zaključitev postopka posodabljanja.
(6)
Dodatek A k Prilogi X k Aktu o pristopu iz leta 2003 je zato treba ustrezno spremeniti. Zaradi jasnosti je treba Dodatek nadomestiti.
(7)
Stalni odbor za prehranjevalno verigo in zdravje živali je bil obveščen o ukrepih, predvidenih s to odločbo -
SPREJELA NASLEDNJO ODLOČBO:
Člen 1
Dodatek A k Prilogi X k Aktu o pristopu iz leta 2003 se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 19. septembra 2005

Labels: 17
7
0
18
15